Tahith Chong
Tahith Chong (født d. 4. december 1999) er en hollandsk professionel fodboldspiller, som spiller for EFL Championship-klubben Birmingham City.

Baggrund 
Chong blev født i Willemstad på Curaçao. Han flyttede med sin familie til Holland som 10-årig.

Klubkarriere

Manchester United 
Efter at have imponeret hos Feyenoords ungdomsakademi, blev Chong i april 2016 hentet af Manchester United. Chong spillede herefter med Uniteds ungdomshold, og blev i 2017/18 sæsonen kåret som årets ungdomsspiller i klubben.

Chong gjorde sin debut for førsteholdet den 5. januar 2019 i en FA Cup-kamp imod Reading.

Lejeaftaler 
Chong blev i august 2020 udlejet til Werder Bremen. Lejeaftalen blev afsluttet i januar 2021, og han blev i stedet udlejet til Club Brugge for resten af sæsonen.

Birmingham City 
Han blev i juli 2021 igen udlejet, denne gang til Birmingham City. I september 2022 blev Birmingham City og Manchester United enig om en fast aftale, og Chong skiftede til Birmingham på en permanent basis.

Landsholdskarriere

Ungdomslandshold 
Chong har repræsenteret Holland på flere ungdomsniveauer.

Seniorlandshold 
Chong blev i juni 2021 kaldt op på Curaçaos landshold, men spillede ikke for holdet, efter de endte med at trække sig fra CONCACAF Gold Cup 2021 på grund af coronaviruspandemien.

Titler 
Club Brugge
 Belgiens 1. division A: 1 (2020–21)
Individuelle
 Manchester United Årets unge spiller: 1 (2017–18)

Kilder

Eksterne henvisninger 

Fodboldspillere fra Curaçao
Fodboldspillere fra Holland
Fodboldspillere fra Manchester United F.C.
Fodboldspillere fra Werder Bremen
Fodboldspillere fra Club Brugge
Fodboldspillere fra Birmingham City F.C.